google/wiki40b huggingface dataset:
„Hello, World!“

„Hello World“ je počítačový program, ktorý na displej vypíše „Hello world!“. V mnohých programátorských knihách sa používa ako prvý príklad programu. Typicky je to jeden z najjednoduchších programov možných v danom jazyku.
Program Hello, World! v rôznych programovacích jazykoch môže vyzerať napríklad takto:

Ada

with TEXT_IO;
 
 procedure HELLO is
 begin
    TEXT_IO.PUT_LINE ("Hello, world!");
 end HELLO;

ABAP

REPORT Hello_world.Write: 'Hello, world!'.

BASIC

10 PRINT "Hello, world!" 20 END

Visual Basic.NET

Imports System
 Namespace HelloWorld
   Module Hello
     Sub Main()
       Console.WriteLine("Hello World!")
       Console.ReadLine()
     End Sub
   End Module
 End Namespace

C

#include <stdio.h>
 
 int main(void) {
     printf("Hello, world!\n");
     return 0;
 }

C++

#include <iostream>
 using namespace std;
 int main() {
     cout << "Hello, world!\n";
     return 0;
 }

C#

class HelloWorld{
    static void Main()
    {
        System.Console.WriteLine("Hello, World!");
    }}

COBOL

IDENTIFICATION DIVISION.    PROGRAM-ID.     HELLO-WORLD.
 
    ENVIRONMENT DIVISION.
 
    DATA DIVISION.
 
    PROCEDURE DIVISION.    DISPLAY "Hello, world!".    STOP RUN.

Fortran

PROGRAM HALLO
       PRINT *, "Hello, world!"
       END PROGRAM

Java

public class HelloWorld {
           public static void main(String[] args) {
               System.out.println("Hello, world!");
           }
       }

Lua

print("Hello, world!")

Modula-2

MODULE Hello;

FROM Terminal2 IMPORT WriteLn; WriteString;

BEGIN
  WriteString("Hello, world!");
  WriteLn;
END Hello;

Pascal

begin
   Writeln('Hello, world!');
 end.

Perl

print "Hello, world!\n";

Python

Pre verziu Pythonu 2.7 a staršiu:
 print "Hello, world!\n"
Pre verziu Pythonu 3.0 a novšiu:
 print("Hello, world!\n")

PHP

<?php
   echo "Hello, world!";
   print "Hello, world!";
 ?>

Seed7

$ include "seed7_05.s7i";

const proc: main is func
  begin
    writeln("Hello, world!");
  end func;

Smalltalk

Transcript show: 'Hello, world!'; cr

Swift

print("Hello, World!")

GML

show_message("Hello world!");
 // alebo
 draw_text(x, y, "Hello world!");
Gonneville-sur-Scie

Poloha

Obec má rozlohu 8,73 km². Najvyšší bod je položený 142 m n. m. a najnižší bod 72 m n. m.

Obyvateľstvo

Počet obyvateľov obce je 436 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jeurre

Poloha

Obec má rozlohu 6,99 km². Najvyšší bod je položený 696 m n. m. a najnižší bod 315 m n. m.

Obyvateľstvo

Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dangerously in Love World Tour

Dangerously in love World tour je prvé sólové koncertné turné americkej speváčky Beyoncé. V rámci turné odohrala 9 koncertov v Európe, neskôr v Severnej Amerike koncertovala po boku Missy Elliott a Alicie Keys pod názvom Verizon Ladies First Tour.
Omyl

Omyl je neúmyselné urobenie niečoho nesprávneho, nesprávny názor, nesprávny úsudok, mýlka, pomýlenie sa.
Bondoufle

Poloha

Obec má rozlohu 6,76 km². Najvyšší bod je položený 95 m n. m. a najnižší bod 77 m n. m.

Obyvateľstvo

Počet obyvateľov obce je 9 334 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marigny-en-Orxois

Poloha

Marigny-en-Orxois má rozlohu 15,56 km². Najvyšší bod je položený 216 m n. m. a najnižší bod 84 m n. m.

Obyvateľstvo

Marigny-en-Orxois má 464 obyvateľov (2009).
Graf vývoja obyvateľstva:
Zdroje: INSEE
Saint-Jean-de-Chevelu

Poloha

Obec má rozlohu 12,72 km². Najvyšší bod je položený 1 443 m n. m. a najnižší bod 295 m n. m.

Obyvateľstvo

Počet obyvateľov obce je 733 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mokraď (ekológia)

Mokraď je trvalo alebo väčšinu času zamokrené územie tvoriace charakteristický ekosystém. Presná definícia je ale sporná, podrobnosti pozri nižšie.

Pôvod názvu

V súčasnom (t.j. prevažne ekologickom) význame sa slovo začalo používať ako preklad amerického slova „wetland“, a to v 70. rokoch 20. storočia (v češtine toto používanie údajne konkrétne zaviedol prof. Jan Květ). Podobne tomu bolo napr. vo francúzštine, kde sa výraz zone humide/terre humide ako preklad anglického wetland začal používať koncom 60. rokov 20. storočia a v nemčine, kde sa výraz Feuchtgebiet používa od 70. rokoch 20. storočia. Slovenské a české slovo mokraď ako také je však oveľa staršie, jeho pôvodný význam bol močarina, trvalo zamokrené miesto.
Anglické slovo wetland je prvýkrát doložené (a to v Amerike) v 17. storočí, ale pôvodne a dlhý čas len vo všeobecnom význame územie nasýtené vodou (spravidla močiar), t.j. v rovnakom význame ako malo pôvodne aj napr. slovenské slovo mokraď či mokrina.; slovo wetland sa dlho používalo málo, bežne používaným sa stalo až v 50. rokoch 20. storočia (pozri napr. nižšie definíciu z roku 1956), dovtedy sa uprednostňovali špecifickejšie termíny swamp (močiar s vysokou vegetáciou), bog (ombrotrofné rašelinisko) a mnohé ďalšie.

Anderson 1976 a NLCD 92

V rámci klasifikácie krajinnej pokrývky (t.j. aktuálneho využívania pôdy, angl. land cover) majú v systéme Anderson 1976 mokrade číslo 6 a delia sa na podskupiny 61 Zalesnené mokrade a 62 Nezalesnené mokrade.
Analogická je klasifikácia krajinnej pokrývky podľa NLCD 92 z roku 1992, kde mokrade tvoria skupinu číslo 9 a delia sa na podskupiny 91 Lesnaté mokrade a 92 Emergentné bylinné mokrade.

Ďalšie

Prehľad niektorých ďalších systémov klasifikácie je uvedený v práci Detenbeck, N. E.: Methods for evaluating wetland condition - #7 Wetlands Classification, 2002 Delenie rašelinísk pozri v článku rašelinisko.
Saint-Mars-sur-la-Futaie

Poloha

Obec má rozlohu 21,45 km². Najvyšší bod je položený 252 m n. m. a najnižší bod 135 m n. m.

Obyvateľstvo

Počet obyvateľov obce je 623 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Mičovský (poslanec)

Vzdelanie a zamestnanie

V roku 1974 ukončil drevársku priemyslovku vo Zvolene. V roku 1980 Lesnícku fakultu Vysokej školy lesníckej a drevárskej (dnešná Technická univerzita vo Zvolene). V roku 1990 absolvoval Lesnícku fakultu Vysokej školy zemědělskej v Brne (dnešná Mendelova univerzita v Brne). Do roku 1998 pracoval vo Východoslovenských lesoch v závodoch Medzilaborce a Humenné. Potom pracoval tri roky v spoločnosti Burza GOLD, sro., a do roku 2001 v štátnom podniku Lesy Slovenskej republiky. Neskôr pracoval pre Magistrát mesta Košice.

Aktivizmus

V roku 2009 upozornil na neefektívne nakladanie s majetkom svojho zamestnávateľa, Lesov SR.
„Za principiálny a morálny postoj, neúnavnosť a schopnosť mobilizovať verejnú pozornosť a podporu tomuto prípadu“ bol ocenený cenou Biela vrana za rok 2010.
V marci 2014 podal s Otom Žarnayom trestné oznámenie. Potom ako Žarnay upozornil na nehospodárne použitie peňazí bol prepustený z práce.
V decembri 2014 Mičovský upozornil na opätovné manipulovanie s verejným obstarávaním odvozu dreva. Pravidlá súťaže boli, podľa neho nastavené tak, aby proftovali veľkí odvozcovia. Cena odvozu stúpla z 4,26 € za meter kubický na 6,33 € za to isté množstvo. Pri odvoze 1,3 milióna kubíkov tak vznikol rozdiel až 11 miliónov €. Lesy SR naňho podali trestné oznámenie za ohováranie.

Parlamentné pôsobenie

Vo voľbách do NR SR v marci 2012 kandidoval na 10. mieste kandidátky OĽaNO, ziskom 6 827 preferenčných hlasov sa dostal na mandátové 11. miesto.
Vo voľbách do NR SR v marci 2016 kandidoval na 144. mieste kandidátky OĽaNO, ziskom 5 574 nedosiahol hranicu potrebnú na zvolenie do parlamentu.
Flexbourg

Poloha

Obec má rozlohu 1,7 km². Najvyšší bod je položený 273 m n. m. a najnižší bod 209 m n. m.

Obyvateľstvo

Počet obyvateľov obce je 474 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balacet

Poloha

Obec má rozlohu 2,12 km². Najvyšší bod je položený 1 674 m n. m. a najnižší bod 833 m n. m.

Obyvateľstvo

Počet obyvateľov obce je 20 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hérakleides z Alexandrie

Hérakleides alebo Hérakleidés (starogr. Ἡρακλείδης – Hérakleides, iný prepis: Hérakleidés) bol olympijský víťaz v boxe v 1. stor. pred Kr.
Hérakleides z Alexandrie bol na 218. olympijských hrách v roku 93 korunovaný olivovým vencom za víťazstvo v boxe. Box (pygmé) zaradili do programu olympijských hier v roku 688 pred Kr.
Olympijské víťazstvo Hérakleida zaznamenal staroveký autor Pausanias, a to v súvislosti s opisom diskvalifikácie olympionika Apollónia pred finálovým zápasom v Olympii. Pausanias o tom uvádza: „Peniazmi boli neskôr Éliďanmi pokutovaní i iní ľudia a tiež alexandrijský pästný zápasník Apollónios, priezviskom Rhantés. U Alexandrijčanov je totiž akýmsi zvykom mať priezvisko. Tohoto muža pristihli Éliďania pri podvode ako prvého z Egypťanov. Nebolo zistené, že by bol dal alebo sám prijal peniaze, ale ani zistené previnenie sa počas zápasov, jeho previnením bolo toto: neprišiel totiž na zápasy v určený čas a tak bol Éliďanmi (hellanodikmi) podľa zákona zo zápasu vylúčený. Jeho výhovorku, že ho pri Kykladských ostrovoch zdržali nepriaznivé vetry, vyhlásil za klamstvo Hérakleides, taktiež pôvodom Alexandrijčan, ktorý dodal, že sa vraj určite zdržal výberom peňazí na súťažiach v Iónii. Tak teda Éliďania Apollónia ako každého budúceho pästného zápasníka, ktorý neprišiel v stanovený čas, vyhnali a Hérakleidovi darovali veniec bez toho, aby sa dotkol prachu.".
Slovami „bez toho, aby sa dotkol prachu (piesku)", po grécky presnejšie akoniti, sa označovalo víťazstvo, pri ktorom bol súper ešte skôr než nastúpil na zápas diskvalifikovaný alebo ak sa pred zápasom vzdal.
Vix (Côte-d’Or)

Poloha

Obec má rozlohu 3,53 km². Najvyšší bod je položený 306 m n. m. a najnižší bod 196 m n. m.

Obyvateľstvo

Počet obyvateľov obce je 110 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
United Fruit Company

United Fruit Company (UFC) bola nadnárodnou spoločnosťou z USA, ktorá pôsobila v rokoch 1899 až 1970. Presadila sa najmä v pestovaní a predaji tropického ovocia z plantáží v rozvojových krajinách, najmä banánov a ananásov.
Mala veľký vplyv nielen na ekonomiku, ale aj na politické dianie najmä v krajinách Strednej Ameriky. Táto skutočnosť sa podpísala aj pod pejoratívny pojem "banánová republika", ktorým boli označované niektoré stredoamerické krajiny a pod ktorým sa dnes má na mysli krajina alebo spoločnosť, v ktorej klientelizmus a korupcia prevládajú nad vládou zákona, ktorou sa vyznačujú právne štáty. V roku 1969 UFC kúpila firma Zapata Corporation a zmenila jej názov na Chiquita Brands. Pod týmto názvom pôsobí dodnes.
Kriticky o praktikách UFC písali mnohí, najmä ľavicovo orientovaní spisovatelia latinskej Ameriky, napríklad Pablo Neruda alebo vo svojom najznámejšom románe Sto rokov samoty aj Gabriel García Márquez.
Bezčrevovce

Charakteristika

Sú to veľmi primitívne živočíchy tradične zaraďované k ploskuliam, niektoré sa stavbou tela blížia planuloidnému štádiu. Majú ešte difúznu nervovú sústavu a nemajú protonefrídie ani črevo, trávenie zabezpečuje tráviaci parenchým. Otázkou zostáva, či ich jednoduchosť je primárny stav, alebo či nejde o výsledok degradačného vývoja, prvá alternatíva je však pravdepodobnejšia. Patrí sem predovšetkým rad bezčrevovky (Acoela), je to archaická morská skupina. K najprimitívnejším bezčrevovkám patrí atlantickostredomorský druh Diopisthoporus longitubus – tento druh sa ešte neplazí po podklade a samice majú zachovanú dokonca pôvodnú (?) radiálnu symetriu.
Ľudovít Šimko (1859)

Životopis

Študoval na gymnáziu v Martine, kde sa zapojil do národno-kultúrnej práce v rámci činnosti Slovenského spevokolu. 21. septembra sa oženil s Irenou rod. Gavurovou (1869 - 1916). Po zrušení martinského gymnázia v roku 1874 študoval v Prešove. Študoval medicínu na univerzite vo Viedni, ktorú ukončil v roku 1883. Počas štúdií vo Viedni bol v rokoch 1880 – 1881 pokladníkom a v rokoch 1882 – 1883 predsedom slovenského akademického spolku Tatran. 
Od roku 1884 pôsobil ako súkromný lekár v Senici, neskôr, v rokoch 1924 – 1936 ako okresný lekár. Bol osobným lekárom Jozefa Miloslava Hurbana. 
Ako člen Slovenskej národnej strany sa zúčastnil volebných bojov na podporu slovenských kandidátov za poslancov do uhorského snemu, za čo bol súdne stíhaný. Bol členom SNR a v rokoch 1918 – 1920 poslancom Revolučného národného zhromaždenia. Zastával aj viacero funkcií v evanjelickej cirkvi: od roku 1899 zastával funkciu dozorcu nitrianskeho seniorátu, po roku 1918 dozorcu západného dištriktu. 
Bol predsedom správy Roľníckej vzájomnej pokladnice v Modre a Hospodárskeho družstva v Senici. Bol propagátorom včelárstva. Po roku 1918 prispieval do rôznych časopisov článkami o politike, cirkevnej problematike a hospodárení.
Ilaria Graziano

Ilaria Graziano (tiež známa ako "ILA"; * Neapol, Taliansko) je talianska speváčka a vokalistka. Známou sa stala vďaka vydaniu anime Ghost in the Shell: Stand Alone Complex a jeho soundtracku, kde hudbu zložila skladateľka Yoko Kanno.
Grazianová začala hrať na husliach a spievať vo veľmi mladom veku. V roku 1997 sa pridala k talianskej ženskej popovej hudobnej skupine Salsaruba. Odvtedy sa zúčastnila viacerých hudobných projektov rôznych autorov, vrátane albumu FLUX s DJ-om Miele v roku 2002.
Po štúdiách vo výtvarnej škole využila príležitosť pôsobiť v Londýne.
Grazianová naspievala vokály k piesňam Where Does This Ocean Go (Kam ide tento oceán), Velveteen (Zamatová mlaď) and Monochrome (モノクローム) (Jednofarebná). O niekoľko mesiacov neskôr naspievala s Kannovou pieseň Valse de la Lune (Mesačný valčík) pre anime Wolf's Rain (stopa č. 14). Taktiež vystupuje v piesňach I Can't Be Cool (Nemôžem byť cool), I Do (Áno) alba Ghost in the Shell: Stand Alone Complex O.S.T. 2.
V roku 2003 sa pripojila ku kapele živej hudby s názvom Rainbow 4et (Francesco Forni na gitare, Sergio Quagliarella na bicích a Fulvio di Nocera na base).
Ostatné diela zahŕňajú piesne na albu Stand Alone Complex O.S.T. 3 (piesne Christmas in the Silent Forest (Vianoce v tichom lese), Dew (Rosa)). Grazianová taktiež spieva na piesni na soundtracku Cowboy Bebop z roku 2005 s názvom (Tank! THE! BEST!).
V súčasnosti pracuje na sólovom projekte v Londýne, kde žije.
Vo februári 2007, bolo vydané krátke video s rozhovorom s Grazianovou a Francescom Forni o ich ostatnom vystúpení v Neapoli.
Južná pologuľa

Južná pologuľa alebo južná hemisféra je polovica planéty Zem na juh od rovníka. Južná hemisféra obsahuje pomerne malú časť súše a obýva ju iba 10 percent ľudskej populácie.
Južná pologuľa zahŕňa štyri kontinenty (Antarktída, Austrália, väčšinu Južnej Ameriky a časť Afriky) a štyri oceány (južnú časť Atlantického oceánu, Indický oceán, juh Tichého oceánu a Južný oceán). Leto tu začína (okolo) 21. decembra a trvá do 21. marca a zima začína (okolo) 21. júna a končí 22. septembra.
Oblasti na juh od polárneho kruhu zažívajú niekoľko dní, počas ktorých v lete slnko nikdy nezapadne a niekoľko dní v zime, kedy naopak vôbec nevyjde nad obzor. Dĺžka trvania tohto javu sa líši od niekoľkých dní v oblastiach pri polárnom kruhu až po niekoľko mesiacov v blízkosti južného pólu.
V dôsledku Coriolisovej sily sa hurikány a tropické búrky v južnej hemisfére krútia v smere pohybu hodinových ručičiek. V severnej hemisfére sa krútia proti smeru hodinových ručičiek. Takisto Mesiac sa v porovnaní so severnou hemisférou zdá byť hore nohami a je odkrytý pohľad na iné hviezdy, ktoré nie je zo severnej hemisféry vidieť. Orientácia južného pólu smerom ku stredu galaxie v kombinácii s jasnejším nebom vytvárajú krásnu nočnú oblohu s oveľa väčším počtom hviezd, než na severnej pologuli.
Podnebie býva všeobecne teplejšie než na severnej pologuli, okrem Antarktídy, ktorá je chladnejšia než Arktída. Spôsobuje to väčší podiel vodných plôch než na severnej pologuli a fakt, že voda sa otepľuje a ochladzuje pomalšie než pevnina. Južná pologuľa je vďaka menšieho osídlenia výrazne menej znečistená než severná.
T-Flex

T-Flex je parametrický 3D CAD systém. T-Flex je plne funkčný parametrický program umožňujúci profesionálnu tvorbu parametrických 3D modelov vrátane plôch a výkresov. V Česku a Slovensku je T-Flex nový CAD systém, pričom ruský vývojári pracujú stále na systéme už od roku 1989.

Oblasť nasadenia a použitia

T-Flex je komplexný CAD/CAM/CAE/PDM systém určený predovšetkým pre profesionálnu prácu. T-Flex systém je postavený na báze plne spolupracujúcich modulov, pričom spoločným základom je parametrický i plošný modelár T-Flex CAD. Využitie má v každej oblasti vývoja, nielen pri všeobecnom strojárstve, ale aj v ďalších špecifických oblastiach, napr.: elektronika, stavebníctvo a umelecké kováčstvo.

T-Flex CAD

Plne parametrický i plošný modelár postavený na overenom jadre Parasolid Parasolid ®. T-Flex CAD obsahuje škálu parametrických modelovacích nástrojov, ktoré dovoľujú konštruktérom vytvárať základné tvary a pridávať bežné mechanické tvary ako diery, zaoblenia alebo zrazenie hrán, rovnako ako geometriu ako sú úkosy, priehyby, parametrické oblúky, prieniky troch tvarov a skrutkové tvary.

T-Flex CAM

Profesionálny CAM systém umožňujúci až 5-osé kontinuálne obrábanie. T-FLEX CAM je plne integrovaný technologický modul aplikácie T-FLEX CAD pre tvorbu NC programov, kontrolu dráhy nástroja a simuláciu strojného delenia (odoberania materiálu. Podporuje obrábacie postupy pre široké spektrum výrobných odvetví.

T-Flex Analysis

Obsahuje špecializované analytické nástroje. Využíva metódy konečných prvkov] pre uskutočnenie statickej, frekvenčnej, vzpernej, teplotnej, únavovej analýzy a iných analýz a optimalizácií.

T-FLEX Dynamics

Modul pre simuláciu pohybov, virtuálny prototyping, určený konštruktérom zaoberajúcich sa analyzovaním a skúmaním sa správania mechanických zostáv a celkov.
Citroën Bijou

Vznik

Automobil vznikol na podvozku Citroënu 2CV vrátane pruženia a rozmiestnenia komponentov. Automobil mal predný náhon a prebral niektoré dizajnové prvky z Citroënu DS, napríklad jednoramenný volant. Karoséria bola vyrobená z laminátu v továrni "Whitson & Co", ktorá sídlila neďaleko továrne Citroënu.

Zánik

Automobil bol koncipovaný ako dizajnovo vhodnejší pre konzervatívny anglický trh, jeho karoséria pôsobila praktickejšie a uhladenejšie ako karoséria 2CV. Automobil však nezaznamenal úspech, na trhu sa objavila silnejšia konkurencia s podstatne nižšími cenami. V čase uvedenia na trh stál Bijou 674 britských libier. Pre porovnanie, za 494 britských libier bolo možné zakúpiť konkurenčný Ford Popular, ktorý mal 4 dvere, 4 miesta na sedenie a silnejší motor. Oveľa väčšou konkurenciou bol napríklad model Austin Mini, ktorý bol podstatne praktickejší.
K roku 2008 je registrovaných 180 kusov modelu Bijou v klube Citroën 2CVGB.
Sarcosuchus

Opis

Rozmery sarkosucha boli impozantné. Dĺžka tela mohla u starších jedincov dosiahnuť až 12,2 metra, ale je pravdepodobné, že mohol merať aj viac ( 12,5m+ 1,8m lebka ).Hmotnosť mal medzi 8-10 tonami. Bol teda dvakrát dlhší a päťkrát ťažší ako najväčší dnešný krokodíl morský. Medzi pravekými krokodílmi mu konkurovali len tri rody, napríklad o niečo mladší Deinosuchus z vrchnej kriedy. Lebka bola vyzbrojená relatívne úzkymi, ale veľmi silnými čeľusťami a mohla dosiahnuť dĺžku až 1,8 metra. Sila stisku čeľustí mohla dosiahnuť extrémne hodnoty 80 kN, takže sarkosuchus zrejme dokázal uloviť aj väčšie bylinožravé dinosaury, chodiace piť k rieke. Mohol sa však živiť aj veľkými rybami, ktoré v vtedajších sladkovodných ekosystémoch dosahovali dĺžky 1,8 metra a hmotnosti 90 kg. Sarkosuchus bol vo svojej dobe každopádne dominantným predátorom sladkovodného prostredia.
Hondouville

Poloha

Obec má rozlohu 6,88 km². Najvyšší bod je položený 147 m n. m. a najnižší bod 25 m n. m.

Obyvateľstvo

Počet obyvateľov obce je 761 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mazovské vojvodstvo

Mazovské vojvodstvo je jedno zo 16 poľských vojvodstiev. Vzniklo v roku 1999 na území starších vojvodstiev Varšavského, Ciechanovského, Radomského, Ostrolenckého, Siedleckého, Plockého a časti Skiernievického. Nachádza sa v strednom Poľsku na väčšine území historickej krajiny Mazovska, zasahuje aj na územie Malopoľska a Podlesia. V rámci Poľska susedí s Podleským, Kujavsko-pomorským, Varmijsko-mazurským, Svätokrížskym, Lublinským a Lodžským vojvodstvom.
Alfred North Whitehead

Život

Narodil sa v Ramsgate, Isle of Thanet, Kent, Anglicko. V roku 1924 odišiel do Spojených štátov, kde sa zaoberal hlavne metafyzickými otázkami. Zomrel v Cambridge v USA.
Svetovosť si vydobyl tromi zväzkami Principia Mathematica, ktoré dokončil spoločne so svojím žiakom Bertrandom Russellom. Táto práca je považovaná za základné dielo symbolickej logiky.
Vplývali na neho myšlienky írskeho matematika a logika Georgea Boolea (1815 – 1864). Zaoberal sa skúmaním matematických základov logiky. Spolupracoval s Russellom a napísali spoločné dielo o princípoch matematiky.
Na Univerzite v Londýne sa Whitehead začal zaoberať témami filozofie vedy. Vo svojej filozofii moderným spôsobom interpretuje myšlienky Platóna, Aristotela a Leibniza. Ako filozof-systematik sa Whitehead objavil na sklonku dvadsiatych rokov minulého storočia – a to bolo pre jeho súčasníkov úplne neočakávané, keďže plných štyridsať rokov svojho plodného života sa orientoval na matematiku, matematickú logiku a fyziku. Vytvoril špecifický variant teórie relativity.

Filozofia

Prírodu chápal dynamicky, pojem substancie nahradil dynamickým, organickým a tvorivým pojmom udalosť. Príroda je v stave neustáleho prechodu k novému, objekty sú iba statické momenty tohoto procesu, sú to charaktery udalostí. Udalosťou je i akt vnímania.
Odmietol predstavu, že každý objekt zaujíma jediné priestorové a časové miesto. Predstavoval si, že všetky objekty je nutné chápať ako určité polia, ktoré sú rozložené v priestore a v čase. Napríklad v reálnom priestore nemožno nájsť euklidovský bod, ktorý by mal nejakú polohu avšak žiadnu veľkosť, alebo priamku, ktorá by mala dĺžku avšak žiadnu hrúbku. Naše predstavy, že bod je bezrozmerný a priamka jednorozmerná, vedú k chybnej zámene konkrétneho a abstraktného.
Medzi všetkými základnými prvkami prírody, ktoré sme schopní zaregistrovať naším bezprostredným vnímaním, nie je žiadny, ktorý by zaujímal jediné miesto v priestore a v čase. Takými ich urobil iba proces konštruktívnej abstrakcie. Na ich základe sme dospeli k vedeckému zovšeobecneniu súčasnej fyziky.
Každý abstraktný bod je možné považovať za limit reálnej postupnosti objemov, a každý z nich leží jeden v druhom (ako drevené ruské bábiky). Za chybnú považuje tiež predstavu, že skutočný bod je o niečo viac, ako jeho abstrakcia. Skutočná poloha odpovedá celej postupnosti do seba vnorených objemov. V istom zmysle všetko existuje všade a vo všetkých okamihoch. Každé miesto v sebe obsahuje aspekt všetkých ostatných miest. Každý bod v priestoročase odráža celý vesmír.
Každý reálny objekt môžeme chápať ako podobne skonštruovanú postupnosť javov a procesov (Dielo Process and reality - Proces a realita 1929). Ako základnú metafyzickú zložku sveta by sme mali chápať proces a nie substanciu.
Úspešná filozofia musí vedieť vysvetliť spojenie medzi objektívnym, vedeckým a logickým popisom sveta a každodenným svetom našej subjektívnej skúsenosti.
Jeho idea božstva predstavuje princíp ohraničovania, výberu z možností.
„Boh je sila, ktorá z mnohých možností vyberá skutočnosť.“
Zaoberal sa tiež vzdelávaním tretieho veku.
Jiří Kodet

Život

Syn herečky Jiřiny Steimarovej, brat herečky Evelyny Steimarovej a otec herečky Barbory Kodetovej. V jazdeckom učilišti v Kladruboch sa vyučil za džokeja. V roku 1961 ukončil DAMU. Svoju divadelnú kariéru začal v pardubickom divadle. Od roku 1966 hral v Činohernom klube, v roku 1991 sa stal členom činohry Národného divadla. Z divadelných rolí: Chlesťakov (N. V. Gogoľ, Revízor), strýko Váňa (A. P. Čechov), učiteľ (A. P. Čechov, Čajka), šťastlivec (A. N. Ostrovskij, Les). Za postavy vo filmoch Knoflikáři a Pelíšky získal Českého leva.
Lanneray

Poloha

Obec má rozlohu 26,63 km². Najvyšší bod je položený 162 m n. m. a najnižší bod 110 m n. m.

Obyvateľstvo

Počet obyvateľov obce je 569 (2011).
Nasledujúci graf zobrazuje vývoj počtu obyvateľov v obci.
Zdroje: INSEE